# Til deg som skal ha behandling med

# GnRH analog mot endometriose

Virkning

Medikamentet hemmer eggstokkenes produksjon av østradiol (østrogen). Endometriosevev aktiveres av østrogen, og reduksjon av østrogennivået i kroppen hemmer endometrioseaktiviteten og lindrer endometriose smerter. Dette er kraftig behandling som virker fort, men som kan ha bivirkninger.

Medisinen startes under menstruasjon, eller direkte fra annen hormonell behandling

## Ved oppstart av GnRH analog, får mange en forbigående forverring, kalt «Flare-Up»

Eggstokkene prøver å øke sin østrogen produksjon før de blir hemmet. Økt østrogen kan gi oppblussing av symptom, det kan komme en menstruasjonsliknende blødning. Dette skjer 1-2 uker etter oppstart, og det kan vare i opptil 2 uker. Du kan bruke Ibux 400mg x 4 og evt sterkere smertestillende. Etter «flare-up» faller østrogen nivået, med reduksjon av endometrioseaktivitet og endometriose relaterte smerter. Når østrogennivået er blitt tilstrekkelig lavt (etter ca 4 uker), kan du få hetetokter, søvnløshet og tørrhet i skjeden, dette er plager som er vanlige i overgangsalderen. Medisinen kan gi risiko for benskjørhet, ostoporose, og er derfor registrert for bruk i 6 måneder

## GnRH medikamenter:

***Procren*** (*Leuprorelin) sprøyte i underhuden:**3,75 mg hver 4. uke eller 11,25 mg hver 12 uke*

***Zoladex*** *(Goserelin) implantat i underhud på magen:**3,6 mg hver 4. uke eller 10,8 mg, hver 12. uke,*

## Tilleggsbehandling med østrogen «addback-østrogen»

For å lindre bivirkninger av lavt østrogen og beskytte bentettheten, anbefales tilleggs behandling med lav dose østrogen. Dette kan gis uten å aktivere endometriosen.

Tilleggs behandlingen startes ofte opp ved GnRH sprøyte nr 2 (etter 4 uker), men kan også startes samtidig med GnRH analog. Den avsluttes ca 2 uker før effekten av GnRH analog forventes å være over.

Eksempler på tilleggsbehandling:

Plaster: Estradot 50µg, dersom du har Mirena spiral fra før, eller Estalis.

Tabletter: Activelle/ Cliovelle, Livial, Primolut 5 mg, Indivina 1 mg/2,5mg eller.

Varighet

GnRH analog er i utgangspunktet anbefalt for 3-6 måneder. Etter 5 måneder vurderes effekt av behandlingen og det planlegges bytte til annen type, mildere behandling, eksempel p-piller, hormonspiral eller gestagen. Man kan også fortsette med denne behandlingen lengre dersom den er effektiv og gir lite bivirkninger, men man må da få add back terapi og det må vurderes årlig med tanke på risiko for beinskjørhet.